Σταύρος Παράβας

Ο Σταύρος Παράβας (Αθήνα, 15 Απριλίου 1935 - 15 Σεπτεμβρίου 2008) ήταν Έλληνας ηθοποιός με αντιδικτατορική δράση, για την οποία εξορίστηκε στη Γυάρο επί δικτατορίας Ιωαννίδη.

 Βιογραφικό 
Γεννήθηκε στα Τουρκοβούνια και οι γονείς του ήταν Μικρασιάτες.Ο πατέρας του , είχε καταγωγή από τη Νάξο. Για να βοηθήσει οικονομικά την οικογένειά του βγήκε από μικρός στη βιοπάλη, κάνοντας διάφορα θελήματα. Όταν ήρθαν οι γονείς του στην Αθήνα ο πατέρας του είχε μανάβικο όπου απασχολούνταν και εκείνος σε αυτό.45 χρόνια αντι-στάρ , «Έθνος», 16 Σεπτεμβρίου 2008, ανακτήθηκε 16 Σεπτεμβρίου 2008

Ο πρώτος που διέκρινε την καλλιτεχνική του φλέβα ήταν ο καθηγητής του της ωδικής στο πέμπτο γυμνάσιο Αθηνών όπου φοιτούσε. Πριν τελειώσει το σχολείο και παρά τις αντιδράσεις των οικείων του γράφτηκε στη δραματική σχολή του Κωστή Μιχαηλίδη, ο οποίος αξιολογώντας το ταλέντο του τον κράτησε στη σχολή, μέχρι να αποφοιτήσει, χωρίς την καταβολή διδάκτρων.Μάγκας στην Επίδαυρο μάγκας και στη Γυάρο , «Ελευθεροτυπία», 16 Σεπτεμβρίου 2008, ανακτήθηκε 16 Σεπτεμβρίου 2008

Στο θέατρο Ρεξ, στην παράσταση «Επτά χρόνια φαγούρα», ο Παράβας ζήτησε από τον θεατρικό συγγραφέα να του γράψει μια αντιδικτατορική μαντινάδα. Μετά από αριθμό παραστάσεων συνελήφθη μέσα στο θέατρο από στρατονόμους με πολιτικά.«Όποιος καλά μας κυβερνά, θα είναι και δικός μας, γύψο – κοντούς – τρελούς και τανκς, δε θέλει ο λαός μας. Είπα πολλά και λάλησα και πρέπει να το στρίψω, μη τύχει και με βάλουνε και μένα μες στον γύψο»

Συνελήφθη και βασανίστηκε το 1974 επί δικτατορίας του Ιωαννίδη και εξορίστηκε στη Γυάρο. Ο Σταύρος Παράβας παρέμεινε στη Γυάρο μέχρι και την πτώση της χούντας και ήταν ένας από τους τελευταίους 44 εξόριστους που έφυγαν από το κολαστήριο.Εφυγε ο «μάγκας με το τρίκυκλο», «Καθημερινή», 16 Σεπτεμβρίου 2008, ανακτήθηκε 16 Σεπτεμβρίου 2008Η σύλληψη του Σταύρου Παράβα γιατί χλεύασε τη χούντα, mixanitouxronou.grΌταν ο Σταύρος Παραβάς εξορίστηκε επί Χούντας: Τα δύσκολα χρόνια στο κολαστήριο της Γυάρου, 9.12.2019, ΤΟ ΠΟΝΤΙΚΙ WEB

 Προσωπική ζωή 
Παντρεύτηκε μια Βρετανίδα και μαζί της απέκτησε τρία παιδιά: τη Βανέσα, τη Μάρθα και τον Τζόναθαν. Ο αιφνίδιος θάνατος του τελευταίου τον κλόνισε ψυχικά.

Ήταν υποστηρικτής του Παναθηναϊκού.

Το Φεβρουάριο του 2007 αντιμετώπισε σοβαρά προβλήματα υγείας, καρδιακή ανεπάρκεια, πολλαπλά αγγειακά εγκεφαλικά επεισόδια και χρόνια αποφρακτική πνευμονοπάθειαΣτον Ερυθρό Σταυρό νοσηλεύεται ο Σταύρος Παράβας, «in.gr», 8 Φεβρουαρίου 2007, ανακτήθηκε 16 Σεπτεμβρίου 2008, τα οποία ξεπέρασε.Σταθερή βελτίωση παρουσιάζει η υγεία του Σταύρου Παράβα, «in.gr», 12 Φεβρουαρίου 2007, ανακτήθηκε 16 Σεπτεμβρίου 2008 Πέθανε από ανακοπή καρδιάςΈφυγε ο Σταύρος Παράβας , «Εξπρές», 16 Σεπτεμβρίου 2008, ανακτήθηκε 16 Σεπτεμβρίου 2008 και κηδεύτηκε δύο μέρες αργότερα δημοσία δαπάνη.Κηδεύτηκε ο Σταύρος Παράβας, «Εξπρές», 18 Σεπτεμβρίου 2008, ανακτήθηκε 19 Σεπτεμβρίου 2008

 Καλλιτεχνική πορεία 
Η πρώτη του εμφάνιση στο θέατρο ήταν το 1955 στην παράσταση Το πρώτο ψέμα με το θίασο Κατερίνας. Στη συνέχεια συνεργάστηκε με τη Βίλμα Κύρου και αμέσως μετά την εκπλήρωση των στρατιωτικών του υποχρεώσεων με τον Ντίνο Ηλιόπουλο και τον Κώστα Χατζηχρήστο. Με την ηθοποιό και χορεύτρια Ελένη Προκοπίου έπαιξαν σε πολλές ταινίες μαζί, ενώ συνεργάστηκαν και στο θέατρο.

Τη δεκαετία του 70 στράφηκε στην επιθεώρηση. Η παράσταση Ντιρλαντά αποτέλεσε και την αφορμή για την εξορία του. Την αμέσως επόμενη δεκαετία μεταπήδησε σε περισσότερο κλασικούς ρόλους. Η πρώτη του εμφάνιση στην Επίδαυρο ήταν στον Πλούτο του Αριστοφάνη, όπου ερμήνευσε τον ρόλο του Χρεμύλου.

Στον κινηματογράφο η πρώτη του εμφάνιση ήταν το 1960 στην ταινία Χριστίνα του Γιάννη Δαλιανίδη. Ακολούθησε συμμετοχή σε περίπου ακόμη 50 ταινίες, κυρίως σε κωμικούς ρόλους. Τις δεκαετίες του 1980 και του 1990 συμμετείχε και σε ορισμένες τηλεοπτικές σειρές.

 Φιλμογραφία 
 Κινηματογράφος 
ΈτοςΤίτλοςΡόλος1960Χριστίναυπάλληλος ξενοδοχείουΟ Θύμιος τα 'χει 4001961Το έξυπνο πουλίΜίμηςΗ Αλίκη στο ναυτικό ναύτηςΕυτυχώς…τρελλάθηκα! ΣτάθηςΟ σκληρός άνδρας αστυνόμοςΤο παιδί της πιάτσαςΣταύροςΚορίτσια της Αθήναςκονφερασιέ σε νυκτερινό κέντροΤο δράμα μιας αμαρτωλήςκορτάκιας, πελάτης Μίνας1962Το καρπουζάκιΣπύροςΌταν λείπει η γάτα!μουσικόςΔέκα μέρες στο ΠαρίσιΝτίνοςΕσκότωσα για το παιδί μουΝώντας, συνεργάτης ΓιώργουΟι γυναικοκατακτητέςΝικήταςΟ Δήμος από τα Τρίκαλα ΣτέλιοςΟ γαμπρός μου ο δικηγόροςΠεζοδρόμιοΣτέλιοςΟ Μιχαλιός του 14ου συντάγματοςΜιχάλης Καραμιχάλης (α' ξάδελφος Μιχαλιού)1963Ένας βλάκας... με πατέντα! ΠανάγοςΜικροί και μεγάλοι εν δράσειΦίφης1964Κόσμος και κοσμάκηςΝτιντήςΆλλος για το εκατομμύριοΣτράτοςΈκλεψα τη γυναίκα μουΠέτροςΟ εμίρης και ο κακομοίρηςΦίφης1965Ο ουρανοκατέβατοςΜπετόβεν και μπουζούκιΚαι οι…14 ήταν υπέροχοι!!Αντουάν1966Η βουλευτίνα υπάλληλος κομμωτηρίουΦίφης ο αχτύπητοςΦίφης / ΦώτηςΗ Κλεοπάτρα ήταν Αντώνης Αντώνης Χρυσοβέργης / Κλεοπάτρα1967Ο μόδιστρος ΣτάθηςΗ χαρτορίχτρα Σταύρος Δημητρίου / Μπουμπού1968Ο παλιάτσος ΣταύροςΟ τσαχπίνης ΝαπολέωνΓια μια τρύπια δραχμήΣταύρος Παντελίδης / ΑσπασίαΟι μνηστήρες της ΠηνελόπηςΟδυσσέας Καραμητσέας / Πηνελόπη1970Ο ΝτιρλαντάςΑντώνης ΜαυρομύτηςΟ παιχνιδιάρηςΠαντελής ΤριπόδηςΟ Σταύρος είναι πονηρόςΔημήτρης Χρηστίδης1972Το κοροϊδάκι της πριγκηπέσσας Σταύρος ΜόρροςΟ μάγκας με το τρίκυκλο Σταύρος Περιβολάρης1980Γεύση από ΕλλάδαΧρήστος Στούρνος1981Είσαι στην ΕΟΚ; Πάθε για την ΕΟΚ!Μιχάλης1984Εδώ είναι Βαλκάνια1994Ύποπτος πολίτης 1995ΑκροπόλΑντώνης Σεφεριάδης (Πρίγκηψ)1997Αύριο θα ξέρουμεΘωμάς

 Τηλεόραση 
ΈτοςΤίτλος1983Οι απόμαχοι1988Τα αδέλφια1991Οικογένεια Μουσαμά1994Ρακοσυλλέκτες2000Ερασιτέχνης άνθρωποςΣαν χειμωνιάτικη λιακάδα

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Στ. Παράβας συμμετείχε ως ηθοποιός. 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1960/1961 Το έξυπνο πουλί Μίμης Θίασος Ντίνου Ηλιόπουλου Θέατρο Rex Ντίνος Ηλιόπουλος Ελληνική Θεατρική Περίοδος 1984/1985 Ψύλλοι στ' αυτιά ΠοςΒίκτωρ Εμμανουήλ Σαντεμπίζ Θέατρο Πόρτα Θέατρο Πόρτα Μίνως Βολανάκης Ελληνική Θεατρική Περίοδος 1996/1997 Βολπόνε Βολπόνε Εθνικό Θέατρο της Ελλάδας Θέατρο Rex Μίνως Βολανάκης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

 Πηγές 
 Πινακοθήκη Γέλιου,από το Λογοθετίδη και μετά, Κώστας Παπασπήλιος, Εμπειρία εκδοτική, 2002, ISBN 960-417-002-3, σελ. 158-167

 Εξωτερικοί σύνδεσμοι  


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Αντιφασίστες
Κατηγορία:Αντιδικτατορικός αγώνας